CELEX: 62017CN0541
Language: fi
Date: 2017-09-15 00:00:00
Title: Asia C-541/17: Ennakkoratkaisupyyntö, jonka Bundesverwaltungsgericht (Saksa) on esittänyt 15.9.2017 – Saksan liittotasavalta v. Amar Omar

27.11.2017   
            
            
               FI
            
            
               Euroopan unionin virallinen lehti
            
            
               C 402/14
            
         Ennakkoratkaisupyyntö, jonka Bundesverwaltungsgericht (Saksa) on esittänyt 15.9.2017 – Saksan liittotasavalta v. Amar Omar
   (Asia C-541/17)
   (2017/C 402/16)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesverwaltungsgericht
   
      Pääasian asianosaiset
   
   
      Kantaja: Saksan liittotasavalta
   
      Vastaaja: Amar Omar
   
      Ennakkoratkaisukysymykset
   
   
               1.
            
            
               Estääkö unionin oikeus sen, että jäsenvaltio (tässä Saksa) kieltäytyy ottamasta kansainvälistä suojelua koskevan hakemuksen käsiteltäväksi direktiivin 2013/32/EU (1) 33 artiklan 2 kohdan a alakohdan tai edeltävän direktiivin 2005/85/EY (2) 25 artiklan 2 kohdan a alakohdan toimivaltaa soveltaen, koska toinen jäsenvaltio (tässä Bulgaria) on jo myöntänyt hakijalle kansainvälistä suojelua, jos kansainvälisen suojelun muoto, nimittäin pakolaisaseman saaneiden elinolot toisessa jäsenvaltiossa,
               
                           a)
                        
                        
                           ei ole direktiivin 2011/95/EU (3) 20 artiklan ja sitä seuraavien artiklojen vaatimusten mukainen ja/tai
                        
                     
                           b)
                        
                        
                           rikkoo perusoikeuskirjan 4 artiklaa tai Euroopan ihmisoikeussopimuksen 3 artiklaa?
                        
                     
         
               2.
            
            
               Jos kysymyksen 1 a tai b kohtaan vastataan myöntävästi, sovelletaanko tätä myös, jos
               
                           a)
                        
                        
                           pakolaisaseman saaneille ei myönnetä pakolaisaseman myöntäneessä jäsenvaltiossa (tässä Bulgaria) vähimmäistoimeentulon varmistavia etuuksia tai niitä myönnetään huomattavasti vähemmän kuin muissa jäsenvaltioissa mutta heitä ei kuitenkaan kohdella tältä osin toisin kuin kyseisen jäsenvaltion kansalaisia
                        
                     
                           b)
                        
                        
                           pakolaisaseman saaneet rinnastetaan tosin muodollisesti omiin kansalaisiin toimeentuloedellytysten osalta mutta heidän on käytännössä vaikeampi saada niihin liittyvä etuuksia, eikä todellisen samanlaisen kohtelun varmistamiseksi kyseisen jäsenvaltion kansalaisten kanssa ole olemassa vastaavan laajuista ja kyseessä olevan henkilöryhmän erityistarpeet asianmukaisesti huomioon ottavaa kotouttamisohjelmaa?
                        
                     
         
      (1)  Kansainvälisen suojelun myöntämistä tai poistamista koskevista yhteisistä menettelyistä 26.6.2013 annettu Euroopan parlamentin ja neuvoston direktiivi 2013/32/EU (EUVL 2013, L 180, s. 60).
   
      (2)  Pakolaisaseman myöntämistä tai poistamista koskevissa menettelyissä jäsenvaltioissa sovellettavista vähimmäisvaatimuksista 1.12.2005 annettu neuvoston direktiivi 2005/85/EY (EUVL 2005, L 326, s. 13).
   
      (3)  Vaatimuksista kolmansien maiden kansalaisten ja kansalaisuudettomien henkilöiden määrittelemiseksi kansainvälistä suojelua saaviksi henkilöiksi, pakolaisten ja henkilöiden, jotka voivat saada toissijaista suojelua, yhdenmukaiselle asemalle sekä myönnetyn suojelun sisällölle 13.12.2011 annettu Euroopan parlamentin ja neuvoston direktiivi 2011/95/EU (EUVL 2011, L 337, s. 9).